pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมกับ ATCI และ สพฐ. จัดโครงการ Thailand ICT Youth Challenge 2017 ปีที่ 4
วันพุธที่ 10 มกราคม 2561
กระทรวงดิจิทัลฯ ร่วมกับ ATCI และ สพฐ. จัดโครงการ Thailand ICT Youth Challenge 2017 ปีที่ 4
กระทรวงดิจิทัลฯ
นางอาทิตยา สุธาธรรม รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานในพิธีเปิดค่ายเยาวชน โครงการ Thailand ICT Youth Challenge 2017 ปีที่ 4 โดยกระทรวงดิจิทัลฯ สมาคมอุตสาหกรรมเทคโนโลยีสารสนเทศไทย (ATCI) และสํานักงานคณะกรรมการการศึกษาขั้นพื้นฐาน (สพฐ.) ร่วมกันจัดขึ้นภายใต้แนวคิด Digital Literacy for 21 Century Education ซึ่งเป็นการแข่งขันแนวความคิด การใช้ การฝึกทักษะด้านดิจิทัลของเยาวชนไทย ตามวัตถุประสงค์ 3 ข้อหลัก คือ 1) เป้าหมายด้านสารสนเทศ (Information) มุ่งให้เยาวชนมีทักษะในการเข้าถึงและรู้แหล่งสารสนเทศได้อย่างรวดเร็ว มีทักษะในการประเมินความน่าเชื่อถือของสารสนเทศ และสามารถใช้สื่อสารสนเทศได้อย่างสร้างสรรค์ 2) เป้าหมายด้านสื่อ (Media) มุ่งให้เยาวชนมีทักษะในการเข้าถึง วิเคราะห์ ประเมิน และสร้างสารในรูปแบบของสื่อต่างๆ อาทิ มัลติมีเดีย กราฟิก แอนนิเมชั่น และเว็บไซต์ ได้อย่างมีคุณภาพ และ 3) เป้าหมายด้านสารสนเทศและการสื่อสาร (ICT) มุ่งให้เยาวชนมีทักษะการใช้เครื่องมือของเทคโนโลยีสื่อสาร โดยเชื่อมโยงกับเครือข่ายต่างๆ เพื่อเข้าถึงฐานความรู้ในสังคมเศรษฐกิจดิจิทัลได้อย่างมีคุณภาพและคุณธรรม อีกทั้งยังเป็นเวทีสําคัญในการเตรียมความพร้อมของเด็กและเยาวชนไทย ในการก้าวเข้าสู่ยุคศตวรรษที่ 21 อย่างเท่าทัน ทั่วถึง และเท่าเทียม เมื่อวันที่ 10 มกราคม 2561 ณ ศูนย์สัมมนาและฝึกอบรม อาคารพิทยพัฒน์ มหาวิทยาลัยสุโขทัยธรรมาธิราช อําเภอปากเกร็ด จังหวัดนนทบุรี
***************************
รัฐบาลไทย-ข่าวทำเนียบรัฐบาล-กรมสรรพากรเตือนถึงกำหนดเวลายื่นแบบแสดงรายการภาษีเงินได้นิติบุคคล
วันศุกร์ที่ 20 เมษายน 2561
กรมสรรพากรเตือนถึงกําหนดเวลายื่นแบบแสดงรายการภาษีเงินได้นิติบุคคล
บริษัท ห้างหุ้นส่วนนิติบุคคล มูลนิธิ สมาคม หรือนิติบุคคลอื่น ที่มีรอบระยะเวลาบัญชีสิ้นสุดในวันที่ 31 ธันวาคม 2560 มีหน้าที่ต้องยื่นแบบแสดงรายการและชําระภาษีเงินได้นิติบุคคลประจําปีตามแบบ ภ.ง.ด.50 ภ.ง.ด.52 หรือ ภ.ง.ด.55 แล้วแต่กรณี
นางแพตริเซีย มงคลวนิช รองอธิบดีกรมสรรพากร รักษาการในตําแหน่งที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร แจ้งว่า “บริษัท ห้างหุ้นส่วนนิติบุคคล มูลนิธิ สมาคม หรือนิติบุคคลอื่น ที่มีรอบระยะเวลาบัญชีสิ้นสุดในวันที่ 31 ธันวาคม 2560 มีหน้าที่ต้อง ยื่นแบบแสดงรายการและชําระภาษีเงินได้นิติบุคคลประจําปีตามแบบ ภ.ง.ด.50 ภ.ง.ด.52 หรือ ภ.ง.ด.55 แล้วแต่กรณี พร้อมชําระภาษีภายใน 150 วัน นับแต่วันสุดท้ายของรอบระยะเวลาบัญชี ซึ่งในปีนี้วันสุดท้ายของการยื่นแบบฯ ตรงกับวันพุธที่ 30 พฤษภาคม 2561 อย่างไรก็ดี สําหรับผู้ที่ยื่นแบบฯ ผ่านทางระบบอินเทอร์เน็ตที่ www.rd.go.th จะได้รับสิทธิขยายเวลาการยื่นแบบฯ และชําระภาษีออกไปถึงวันพฤหัสบดีที่ 7 มิถุนายน 2561”
หากมีข้อสงสัยสามารถสอบถามรายละเอียดเกี่ยวกับการยื่นแบบฯ ได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร โทร. 1161 และหากพบเห็นการกระทําใดๆ ที่เป็นการหลีกเลี่ยงภาษี ขอให้แจ้งเบาะแสหรือข้อมูลต่าง ๆ ที่ www.rd.go.th > เมนู “การแจ้งแหล่งภาษี” เพื่อที่กรมสรรพากรจะได้ตรวจสอบข้อเท็จจริงต่อไป
รัฐบาลไทย-ข่าวทำเนียบรัฐบาล-เปิดห้องสมุดประชาชน "เฉลิมราชกุมารี" อ.พนัสนิคม จ.ชลบุรี
วันจันทร์ที่ 18 มิถุนายน 2561
เปิดห้องสมุดประชาชน "เฉลิมราชกุมารี" อ.พนัสนิคม จ.ชลบุรี
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทรงเปิดห้องสมุดประชาชน "เฉลิมราชกุมารี" อําเภอพนัสนิคม จังหวัดชลบุรี และทรงเปิดสวนสาธารณะเฉลิมพระเกียรติ ณ สวนสาธารณะเฉลิมพระเกียรติ อําเภอพนัสนิคม จังหวัดชลบุรี
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทรงเปิดห้องสมุดประชาชน "เฉลิมราชกุมารี" อําเภอพนัสนิคม จังหวัดชลบุรี และทรงเปิดสวนสาธารณะเฉลิมพระเกียรติ ณ สวนสาธารณะเฉลิมพระเกียรติ อําเภอพนัสนิคม จังหวัดชลบุรี โดยนายการุณ สกุลประดิษฐ์ ปลัดกระทรวงศึกษาธิการ เป็นผู้กราบบังคมทูลรายงานการจัดงานในครั้งนี้
ในโอกาสเดียวกัน ผู้ว่าราชการจังหวัดชลบุรี ได้กราบบังคมทูลเบิกผู้มีอุปการคุณเข้ารับพระราชทานของที่ระลึก จํานวน 120 รายทั้งนี้ มีข้าราชการในพื้นที่ บุคลากรทางการศึกษา ในสังกัดสํานักงาน กศน. พ่อค้าประชาชน นักเรียน นักศึกษาในพื้นที่เฝ้ารับเสด็จฯ เป็นจํานวนมาก
Written byประชาสัมพันธ์ สํานักงาน กศน.
Photoประชาสัมพันธ์ สํานักงาน กศน.
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-สธ.ไทยไต่อันดับ 27 ของโลกมีความคุ้มค่าด้านระบบดูแลสุขภาพ
วันอาทิตย์ที่ 23 กันยายน 2561
สธ.ไทยไต่อันดับ 27 ของโลกมีความคุ้มค่าด้านระบบดูแลสุขภาพ
กระทรวงสาธารณสุข เผยประเทศไทยถูกจัดอันดับเป็นประเทศที่มีความคุ้มค่าด้านระบบดูแลสุขภาพอันดับ 27 ของโลก และเป็นอันดับที่ 9 ในภูมิภาคเอเชียแปซิฟิก โดยค่าใช้จ่ายด้านการดูแลสุขภาพต่อประชากร 1 คน ประมาณ 7,086 บาท และอายุเฉลี่ย 75.1 ปี
กระทรวงสาธารณสุข เผยประเทศไทยถูกจัดอันดับเป็นประเทศที่มีความคุ้มค่าด้านระบบดูแลสุขภาพอันดับ 27 ของโลก และเป็นอันดับที่ 9 ในภูมิภาคเอเชียแปซิฟิก โดยค่าใช้จ่ายด้านการดูแลสุขภาพต่อประชากร 1 คน ประมาณ 7,086 บาท และอายุเฉลี่ย 75.1 ปี
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข กล่าวว่า สํานักข่าว บลูมเบิร์กได้จัดทําดัชนีประสิทธิภาพระบบสุขภาพ (health care efficiency index) เพื่อจัดอันดับประเทศที่มีความคุ้มค่าด้านระบบดูแลสุขภาพ โดยคํานวณเปรียบเทียบระหว่างค่าใช้จ่ายกับอายุขัยโดยเฉลี่ยของคนในประเทศล่าสุดปี พ.ศ.2561 พบว่าไทยอยู่ในอันดับที่ 27 ของโลกจาก 56 ประเทศ เพิ่มขึ้นจากปี พ.ศ.2560 ซึ่งอยู่ในอันดับ 41 หรืออันดับดีขึ้นมากถึง 14 อันดับ นับเป็นประเทศที่สามารถพัฒนาอย่างก้าวกระโดดมากที่สุดในดัชนีนี้
โดยค่าใช้จ่ายด้านการดูแลสุขภาพต่อประชากร 1 คนนั้น ลดลงอยู่ที่ 219 ดอลลาร์สหรัฐ หรือประมาณ 7,086 บาท และอายุเฉลี่ยของประชากรไทยในปีนี้ก็เพิ่มขึ้นเป็น 75.1 ปี นอกจากนี้ ในรายงานยังระบุด้วยว่าเรื่องการท่องเที่ยวเชิงสุขภาพของประเทศไทยมีความก้าวหน้าอย่างมากอีกด้วย ทั้งนี้ หากจัดอันดับภายในภูมิภาคเอเชียแปซิฟิก ไทยอยู่ในอันดับที่ 9 ตามหลังฮ่องกง สิงคโปร์ เกาหลีใต้ ญี่ปุ่น ออสเตรเลีย ไต้หวัน นิวซีแลนด์ และจีน
สําหรับประเทศที่มีดัชนีประสิทธิภาพระบบสุขภาพปัจจุบันที่ดีที่สุด 5 อันดับ คือ ฮ่องกง รองลงมาคือ สิงคโปร์ สเปน อิตาลี เกาหลีใต้ โดยฮ่องกงมีค่าใช้จ่ายการดูแลสุขภาพต่อประชากร 1 คนที่ 2,222 ดอลลาร์ หรือประมาณ 7.19 หมื่นบาท และมีอายุคาดเฉลี่ยที่ 84.3 ปี
************************************** 23 กันยายน 2561
รัฐบาลไทย-ข่าวทำเนียบรัฐบาล-การประชุมความร่วมมือไทย-ญี่ปุ่น ด้านหลักประกันสุขภาพถ้วนหน้าและสุขภาพโลก
วันพฤหัสบดีที่ 17 สิงหาคม 2560
การประชุมความร่วมมือไทย-ญี่ปุ่น ด้านหลักประกันสุขภาพถ้วนหน้าและสุขภาพโลก
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข และนายแพทย์ทาเคโอะ โทดะ (Dr.Takao Toda) รองประธานด้านความมั่นคงของมนุษย์และหลักประกันสุขภาพ องค์การความร่วมมือระหว่างประเทศของญี่ปุ่น
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข และนายแพทย์ทาเคโอะ โทดะ (Dr.Takao Toda)รองประธานด้านความมั่นคงของมนุษย์และหลักประกันสุขภาพ องค์การความร่วมมือระหว่างประเทศของญี่ปุ่น (Vice President for Human Security and Global Health Japan JICA)นายแพทย์สุวิทย์ วิบุลผลประเสริฐ ประธานมูลนิธิเพื่อการพัฒนานโยบายสุขภาพระหว่างประเทศ (International Health Policy Program Foundation)ร่วมประชุมโครงการความร่วมมือทางวิชาการไทย-ญี่ปุ่น ด้านหลักประกันสุขภาพถ้วนหน้าและสุขภาพโลก (2nd Joint Coordination Committee Meeting :The Partnership project for Global health and Universal Health Coverage)เพื่อขับเคลื่อนภารกิจด้านสุขภาพโลก โดยความร่วมมือระหว่างกระทรวงสาธารณสุขไทย สํานักงานหลักประกันสุขภาพแห่งชาติ และองค์การความร่วมมือระหว่างประเทศของญี่ปุ่น ที่ห้องประชุมชัยนาทนเรนทร สป.สธ.
****************************** 17สิงหาคม2560
รัฐบาลไทย-ข่าวทำเนียบรัฐบาล-“ยุติธรรม” หารือแนวทางการกำหนดหลักสูตรอบรมผู้ทำหน้าที่นักจิตวิทยาหรือนักสังคมสงเคราะห์
วันจันทร์ที่ 22 พฤษภาคม 2560
“ยุติธรรม” หารือแนวทางการกําหนดหลักสูตรอบรมผู้ทําหน้าที่นักจิตวิทยาหรือนักสังคมสงเคราะห์
นายธวัชชัย ไทยเขียว รองปลัดกระทรวงยุติธรรม เป็นประธานการประชุมคณะทํางานกําหนดหลักสูตรการอบรมผู้ทําหน้าที่นักจิตวิทยาหรือนักสังคมสงเคราะห์ ตามประมวลกฎหมายวิธีพิจารณาความอาญา ครั้งที่ ๑/๒๕๖๐
เมื่อวันจันทร์ที่ ๒๒ พฤษภาคม ๒๕๖๐ เวลา ๐๙.๐๐ น.
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมคณะทํางานกําหนดหลักสูตร
การอบรมผู้ทําหน้าที่นักจิตวิทยาหรือนักสังคมสงเคราะห์
ตามประมวลกฎหมายวิธีพิจารณาความอาญา ครั้งที่ ๑/๒๕๖๐
โดยที่ประชุมได้พิจารณาแนวทางการกําหนดหลักสูตร
อบรมผู้ทําหน้าที่นักจิตวิทยาหรือนักสังคมสงเคราะห์
ให้สอดคล้องเหมาะสมกับสภาวการณ์ปัจจุบัน
เพื่อให้ผู้ผ่านการอบรมสามารถปฏิบัติหน้าที่ได้อย่างมีประสิทธิภาพ
และรองรับการประกาศใช้กฎกระทรวงกําหนดคุณสมบัตินักจิตวิทยาหรือนักสังคมสงเคราะห์
ตามประมวลกฎหมายวิธีพิจารณาความอาญา พ.ศ. ๒๕๖๐
โดยมีผู้แทนจากสภาวิชาชีพสงเคราะห์
กระทรวงการพัฒนาสังคมและความมั่นคงของมนุษย์ กระทรวงสาธารณสุข
สํานักงานตํารวจแห่งชาติ และหน่วยงานในสังกัดกระทรวงยุติธรรมที่เกี่ยวข้อง เข้าร่วม
ณ ห้องประชุมกระทรวงยุติธรรม ๒ ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-ความร่วมมือ(MOU) โครงการสนับสนุนการเชื่อมโยงระบบสารบรรณอิเล็กทรอนิกส์
วันพุธที่ 10 ตุลาคม 2561
ความร่วมมือ(MOU) โครงการสนับสนุนการเชื่อมโยงระบบสารบรรณอิเล็กทรอนิกส์
นายการุณ สกุลประดิษฐ์ ปลัดกระทรวงศึกษาธิการ ลงนามบันทึกข้อตกลงความร่วมมือ(MOU)โครงการสนับสนุนการเชื่อมโยงระบบสารบรรณอิเล็กทรอนิกส์ของหน่วยงานภาครัฐตามมาตรฐาน TH e – GIF(Thailand Electronic Government Interoperability Framework )
นายการุณ สกุลประดิษฐ์ ปลัดกระทรวงศึกษาธิการ ลงนามบันทึกข้อตกลงความร่วมมือ(MOU)โครงการสนับสนุนการเชื่อมโยงระบบสารบรรณอิเล็กทรอนิกส์ของหน่วยงานภาครัฐตามมาตรฐาน TH e – GIF(Thailand Electronic Government Interoperability Framework )กับ ดร.ศักดิ์ เสกขุนทด ผู้อํานวยการสํานักพัฒนารัฐบาลดิจิทัล (องค์การมหาชน) เพื่อเชื่อมโยงระบบสารบรรณอิเล็กทรอนิกส์ ของสํานักงานปลัดกระทรวงศึกษาธิการ เข้ากับระบบสารบรรณกลางของหน่วยงานภาครัฐ
(e – CMS 2.0)
ปลัดกระทรวงศึกษาธิการกล่าวว่า การลงนามความร่วมมือโครงการสนับสนุนการเชื่อมโยงระบบสารบรรณอิเล็กทรอนิกส์ของหน่วยงานภาครัฐตามมาตรฐาน TH e – GIF เป็นสิ่งที่สําคัญ เพราะจะสามารถเชื่อมโยงการทํางานของระบบสารบรรณกลางของหน่วยงานภาครัฐ รองรับการแลกเปลี่ยนหนังสือราชการระหว่างหน่วยงานภาครัฐได้อย่างมีประสิทธิภาพและปลอดภัย ซึ่งสํานักงานปลัดกระทรวงศึกษาธิการมีความมุ่งหวังในการปรับปรุงระบบสารบรรณอิเล็กทรอนิกส์ของหน่วยงานให้มีผลสัมฤทธิ์ตามมาตรฐาน TH e-GIF และขยายผลการเชื่อมโยงให้ครอบคลุมถึงหน่วยงานภายใต้การกํากับดูแลของสํานักงานปลัดกระทรวงศึกษาธิการ ต่อไป
กลุ่มสารนิเทศ สอ.สป.
รัฐบาลไทย-ข่าวทำเนียบรัฐบาล-กระทรวงวิทย์ฯ มุ่งสานต่อนโยบาย “วิทย์สร้างคน” ส่งเสริมเยาวชนใกล้ชิดวิทยาศาสตร์
วันพฤหัสบดีที่ 27 กันยายน 2561
กระทรวงวิทย์ฯ มุ่งสานต่อนโยบาย “วิทย์สร้างคน” ส่งเสริมเยาวชนใกล้ชิดวิทยาศาสตร์
กระทรวงวิทยาศาสตร์และเทคโนโลยี ยกขบวนนิทรรศการแหล่งเรียนรู้ วทน. อย่างยิ่งใหญ่ มาจัดแสดงในงานมหกรรมวิทยาศาสตร์และเทคโนโลยีแห่งชาติระดับภูมิภาค จังหวัดขอนแก่น มุ่งสร้างโอกาสในการเรียนรู้อย่างสร้างสรรค์ตามนโยบาย “วิทย์สร้างคน"
วันที่ (11 กรกฎาคม 2561) กระทรวงวิทยาศาสตร์และเทคโนโลยี ยกขบวนนิทรรศการแหล่งเรียนรู้วิทยาศาสตร์ เทคโนโลยี และนวัตกรรมอย่างยิ่งใหญ่ มาจัดแสดงในงานมหกรรมวิทยาศาสตร์และเทคโนโลยีแห่งชาติระดับภูมิภาค จังหวัดขอนแก่น มุ่งสร้างโอกาสในการเรียนรู้อย่างสร้างสรรค์ตามนโยบาย “วิทย์สร้างคน” เสริมสร้างความแข็งแกร่งให้แก่เยาวชน ณ ศูนย์ประชุมและแสดงสินค้านานาชาติขอนแก่น (KICE) โดยมี ดร.สุวิทย์ เมษินทรีย์ รัฐมนตรีว่าการกระทรวงวิทยาศาสตร์และเทคโนโลยี เป็นประธานในการเปิดงาน
ดร.สุวิทย์ฯ กล่าวว่า จากการจัดงานมหกรรมวิทยาศาสตร์และเทคโนโลยีแห่งชาติ ระดับภูมิภาค ทั้งภาคเหนือและภาคใต้ที่ผ่านมา ได้รับผลตอบรับจากผู้เข้าร่วมเป็นอย่างดี และครั้งนี้ที่จังหวัดขอนแก่น ถือเป็นการจัดงานมหกรรมวิทย์ฯ ภูมิภาค ครั้งที่ 3 ที่มุ่งสร้างต่อนโยบาย “วิทย์สร้างคน” ที่ต้องการให้เด็กๆ เยาวชน ได้เข้าใจและเห็นถึงความสําคัญในการเรียนรู้วิทยาศาสตร์ เทคโนโลยี และนวัตกรรมอย่างสร้างสรรค์ นับเป็นการเสริมสร้างแรงบันดาลใจที่ดีให้แก่เยาวชนในภาคตะวันออกเฉียงเหนือได้พัฒนาความคิด ความรู้ ความสามารถ และพร้อมเติบโตไปกับการพัฒนาประเทศให้ก้าวไปสู่ศตวรรษที่ 21 ได้อย่างเข้มแข็งต่อไป
ด้าน รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี กล่าวถึง นิทรรศการและกิจกรรมที่น่าสนใจภายในงานมหกรรมวิทยาศาสตร์และเทคโนโลยีแห่งชาติ ระดับภูมิภาค จังหวัดขอนแก่น อาทิ นิทรรศการเทิดพระเกียรติพระบาทสมเด็จพระจอมเกล้าเจ้าอยู่หัว “พระบิดาแห่งวิทยาศาสตร์ไทย” และนิทรรศการเทิดพระเกียรติพระบาทสมเด็จพระปรมินทรมหาภูมิพลอดุลยเดช “พระบิดาแห่งเทคโนโลยีไทยและพระบิดาแห่งนวัตกรรมไทย” นําเสนอเรื่องราวหลักการทรงงานเพื่อประโยชน์สุขของชาวไทย โดยทรงใช้วิทยาศาสตร์และเทคโนโลยีเป็นเครื่องมือในการแก้ไขปัญหาและพัฒนาประเทศ จนทําให้เกิดเป็นนวัตกรรมอย่างหลากหลาย
ด้าน ดร.สมศักดิ์ จังตระกุล ผู้ว่าราชการจังหวัดขอนแก่น กล่าวว่า จังหวัดขอนแก่นเป็นหนึ่งใน Smart city เมืองอัจฉริยะที่จะพัฒนาการบริหารจัดการเมืองได้อย่างเป็นระบบและมีความทันสมัย ซึ่งจะส่งเสริมให้จังหวัดขอนแก่นเติบโตได้อย่างมีประสิทธิภาพและมีศักยภาพในการเป็นศูนย์กลางการเรียนรู้ต่างๆ โดยเฉพาะด้านวิทยาศาสตร์ เทคโนโลยี และนวัตกรรมให้แก่เยาวชน
สําหรับงานมหกรรมวิทยาศาสตร์และเทคโนโลยีแห่งชาติระดับภูมิภาค จังหวัดขอนแก่น จัดขึ้นระหว่างวันที่ 11 – 17 กรกฎาคม 2561 โดยนักเรียน เยาวชน และผู้ที่สนใจ สามารถเข้าร่วมงานได้โดยไม่เสียค่าใช้จ่ายใดทั้งสิ้น
รัฐบาลไทย-ข่าวทำเนียบรัฐบาล-ก.แรงงาน หารือมาตรการช่วยเหลือลูกจ้างร่วมกับสมาคมโรงแรมไทย [กระทรวงแรงงาน]
วันพุธที่ 25 มีนาคม 2563
ก.แรงงาน หารือมาตรการช่วยเหลือลูกจ้างร่วมกับสมาคมโรงแรมไทย [กระทรวงแรงงาน]
ก.แรงงาน หารือมาตรการช่วยเหลือลูกจ้างร่วมกับสมาคมโรงแรมไทย
วันที่ 25 มีนาคม 2563 เวลา 15.30 น. ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน เป็นประธานการประชุมหารือร่วมกับสมาคมโรงแรมไทย เกี่ยวกับมาตรการช่วยเหลือสําหรับโรงแรมที่ไม่สามารถดําเนินกิจการต่อไปและมีความจําเป็นที่ต้องปิดกิจการชั่วคราว อันเนื่องมาจากการแพร่ระบาดของCOVID-19ณ ห้องประชุมแสงสิงแก้ว ชั้น 5 อาคารกระทรวงแรงงาน
รัฐบาลไทย-ข่าวทำเนียบรัฐบาล-"ม.ล.ปริยดา ดิศกุล" เป็นประธานปฐมนิเทศครูอาสาสมัครจีน รุ่นที่ 16 ประจำปี 2560
วันพุธที่ 7 มิถุนายน 2560
"ม.ล.ปริยดา ดิศกุล" เป็นประธานปฐมนิเทศครูอาสาสมัครจีน รุ่นที่ 16 ประจําปี 2560
ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ เป็นประธานเปิดการประชุมต้อนรับและปฐมนิเทศครูอาสาสมัครจีน รุ่นที่ 16 ปีการศึกษา 2560 จํานวน 553 คน
ที่เดินทางมาเพื่อเผยแพร่ประสบการณ์และองค์ความรู้ด้านวัฒนธรรมของจีนให้กับนักเรียนไทย โดยDr. Zhou Gaoyu (โจว เกายู่)เลขานุการเอกฝ่ายการศึกษา พร้อมด้วย Mr. Zhou Guangxu (โจว กวางยู่) กงสุลประจําสถานเอกอัครราชทูต​สาธารณรัฐประชาชนจีนประจําประเทศไทย Mr. Zhang Lizhi (จาง ลี่จื๊อ) ผู้ประสานงานโครงการครูอาสาสมัครจีน​สํานักงาน HANBANประจําประเทศไทยและครูอาสาสมัครจีน รวมทั้งผู้เกี่ยวข้อง เข้าร่วมกว่า600คน
ม.ล.ปริยดา ดิศกุลกล่าวในพิธีเปิดว่ามีความยินดีมากที่มีโอกาสมาร่วมงานต้อนรับและปฐมนิเทศครูอาสาสมัครจีนในวันนี้ซึ่งเป็นวันที่มีเหตุการณ์พิเศษที่ครูอาสาสมัครจํานวน 553 คน เดินทางมาจากสาธารณรัฐประชาชนจีน มาพร้อมความตั้งใจที่แน่วแน่ในการมาสอนภาษาจีน ตลอดจนเผยแพร่ประสบการณ์และองค์ความรู้ด้านวัฒนธรรมจีนให้กับนักเรียนไทย
การเดินทางมาของทุกท่านครั้งนี้นับเป็นโอกาสอันดีที่จะทําให้นักเรียนไทยในทุกภูมิภาคได้เรียนรู้ภาษาจีนกับครูเจ้าของภาษาโดยตรงที่ผ่านการอบรมทั้งด้านการสอนและการปฏิบัติตนในประเทศไทยมาเป็นอย่างดี ซึ่งจะเป็นต้นแบบที่จะสร้างแรงบันดาลใจให้กับนักเรียนไทยจํานวนมากที่ต้องการศึกษาต่อด้านภาษาจีนทั้งในประเทศไทย และในประเทศจีน หรือนําเอาภาษาจีนไปประกอบอาชีพในอนาคต
คุณครูทุกท่านนับว่าเป็นบุคคลสําคัญในการส่งเสริมการเรียนการสอนภาษาจีนของประเทศไทย เป็นกําลังสําคัญที่ทําให้การเรียนการสอนภาษาจีนเป็นที่นิยมมากที่สุดในบรรดาภาษาต่างประเทศภาษาที่สองครูอาสาสมัครที่ทํางานอย่างเข้มแข็งและเพียรพยายามให้งานสําเร็จลุล่วงไปด้วยดี ส่งผลให้ภาษาจีนเป็นภาษายอดนิยมในประเทศไทยในช่วงตลอดหลายปีที่ผ่านมา
ขอขอบคุณสํานักส่งเสริมการเรียนการสอนภาษาจีนนานาชาติ (HANBAN)ที่ได้คัดเลือกครูที่มีคุณภาพมาเป็นอาสาสมัครสอนภาษาจีนในประเทศไทย ขอขอบคุณครูอาสาสมัครทุกคนที่เลือก มาสอนภาษาและวัฒนธรรมจีนในประเทศไทย
ดังนั้น ดิฉันขอเป็นตัวแทนประเทศไทย ครูไทย และนักเรียนไทย ขอบคุณทุกท่านที่เลือกรับหน้าที่ “ครู” อันทรงเกียรติ อีกทั้งเลือกประเทศไทยเป็นจุดหมายในการปฏิบัติหน้าที่ครั้งนี้
ในโอกาสที่ครูอาสาสมัครจีนจะเริ่มงานสอนในประเทศไทยในปีการศึกษา 2560 นี้ ขออวยพรให้ทุกท่านมีความสุขในการทํางาน ใช้ความสามารถที่ได้เรียนมาอย่างเต็มที่ ทําหน้าที่ทั้งครูและทูตวัฒนธรรมจีนประจําทุกท้องถิ่นในประเทศไทย ทํางานที่ทรงเกียรติ และทรงคุณค่าของท่านอย่างมีความสุข
รัฐบาลไทย-ข่าวทำเนียบรัฐบาล-​ไทย-มองโกเลียพร้อมสานต่อความร่วมมืออย่างรอบด้านให้เป็นรูปธรรมมากยิ่งขึ้น
วันศุกร์ที่ 17 เมษายน 2563
​ไทย-มองโกเลียพร้อมสานต่อความร่วมมืออย่างรอบด้านให้เป็นรูปธรรมมากยิ่งขึ้น
​ไทย-มองโกเลียพร้อมสานต่อความร่วมมืออย่างรอบด้านให้เป็นรูปธรรมมากยิ่งขึ้น
วันนี้ (17 เมษายน 2563) เวลา 13.30 น. นายทุกสบิลกูน ทูมูร์คูเลก (H.E. Mr. Tugsbilguun Tumurkhuleg) เอกอัครราชทูตมองโกเลียประจําประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสพ้นจากหน้าที่ ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีกล่าวขอบคุณเอกอัครราชทูตฯ ที่มีบทบาทสําคัญในการส่งเสริมความสัมพันธ์ระหว่างไทยกับมองโกเลีย โดยเฉพาะความร่วมมือทางเศรษฐกิจ ที่มูลค่าการค้าระหว่างไทย–มองโกเลียเพิ่มขึ้นกว่าสองเท่า ตามที่ได้ตั้งเป้าไว้ในการหารือเมื่อ 4 ปีที่แล้ว โดยนายกรัฐมนตรียังได้กล่าวชื่นชมรัฐบาลมองโกเลียในมาตรการเฝ้าระวังการแพร่ระบาดของเชื้อไวรัสโคโรนา 2019 (COVID-19) อย่างมีประสิทธิผล ทําให้มีผู้ติดเชื้อจํานวนน้อย พร้อมหวังว่าเอกอัครราชทูตฯ ท่านใหม่จะสานต่อความร่วมมือระหว่างกันให้เป็นรูปธรรมมากยิ่งขึ้น
ด้านเอกอัครราชทูตฯ กล่าวขอบคุณรัฐบาลและนายกรัฐมนตรีถึงความเป็นมิตรประเทศที่ใกล้ชิด พร้อมยืนยันว่าเอกอัครราชทูตฯ ท่านใหม่ จะดําเนินบทบาทอย่างแข็งขันและสร้างสรรค์ในการส่งเสริมความสัมพันธ์ระหว่างไทยกับมองโกเลีย
ทั้งสองฝ่ายมองว่า ไทยและมองโกเลียมีโอกาสที่จะขยายความสัมพันธ์ระหว่างกันได้อีกมาก พร้อมยินดีที่มองโกเลียเปิดบริการเที่ยวบินตรงเส้นทางกรุงเทพฯ - กรุงอูลานบาตอร์ ซึ่งมีส่วนสําคัญในการส่งเสริมด้านเศรษฐกิจ การท่องเที่ยว และความสัมพันธ์ระหว่างประชาชนกับประชาชนระหว่างสองประเทศ โดยหวังว่าหลังสถานการณ์โควิด-19 คลี่คลาย ทั้งสองฝ่ายจะใช้ประโยชน์สายการบินดังกล่าวเพื่อส่งเสริมการแลกเปลี่ยนในระดับประชาชนระหว่างกันให้มากยิ่งขึ้น
************************
รัฐบาลไทย-ข่าวทำเนียบรัฐบาล-สธ. กำชับโรงพยาบาลพื้นที่เสี่ยงเตรียมแผนรับมือน้ำท่วม พร้อมช่วยเหลือ 24 ชั่วโมง
วันจันทร์ที่ 9 ตุลาคม 2560
สธ. กําชับโรงพยาบาลพื้นที่เสี่ยงเตรียมแผนรับมือน้ําท่วม พร้อมช่วยเหลือ 24 ชั่วโมง
กระทรวงสาธารณสุข เตรียมแผนป้องกันน้ําท่วม พร้อมจัดทีมหน่วยแพทย์เคลื่อนที่และทีมหมอครอบครัวช่วยเหลือประชาชน 24 ชั่วโมง  ด้านโรงพยาบาลสุโขทัยเตรียมเครื่องสูบน้ําและบิ๊กแบ็ก 300 ใบ กั้นน้ําบริเวณรอบโรงพยาบาล
กระทรวงสาธารณสุข เตรียมแผนป้องกันน้ําท่วม พร้อมจัดทีมหน่วยแพทย์เคลื่อนที่และทีมหมอครอบครัวช่วยเหลือประชาชน 24 ชั่วโมง ด้านโรงพยาบาลสุโขทัยเตรียมเครื่องสูบน้ําและบิ๊กแบ็ก 300 ใบ กั้นน้ําบริเวณรอบโรงพยาบาล
ตามประกาศกรมอุตุนิยมวิทยา ในช่วงวันที่ 9-11 ต.ค. 60 ประเทศไทยจะมีฝนตกหนัก อาจทําให้เกิดน้ําท่วมฉับพลัน นายแพทย์เจษฎา โชคดํารงสุข ปลัดกระทรวงสาธารณสุข ได้ให้สัมภาษณ์เกี่ยวกับการเตรียมความพร้อมรับมือภาวะฝนตกหนัก ว่า ได้กําชับให้โรงพยาบาลในพื้นที่เสี่ยงภัยน้ําท่วมเตรียมแผนป้องกันน้ําท่วมโรงพยาบาล เตรียมขนย้ายอุปกรณ์การแพทย์ ยา-เวชภัณฑ์ ออกซิเจน อาหารและน้ําสําหรับผู้ป่วย ให้เพียงพอสํารวจระบบสํารองไฟฟ้า ให้พร้อมใช้งาน ทําความสะอาดท่อระบายน้ํา จัดเตรียมกระสอบทราย เครื่องสูบน้ํา สํารองน้ํามันนอกจากนี้ยังได้วางแผนบริการประชาชนในภาวะน้ําท่วม เช่น การขนย้ายผู้ป่วย การส่งต่อผู้ป่วย รวมทั้งการจัดบริการตรวจรักษานอกโรงพยาบาลและทีมหน่วยแพทย์เคลื่อนที่และทีมหมอครอบครัวดูแลถึงบ้าน เพื่อให้การดูแลรักษาอย่างต่อเนื่อง สํารวจกลุ่มเสี่ยงได้แก่ ผู้ป่วยโรคเรื้อรัง ผู้สูงอายุ ผู้พิการ หญิงตั้งครรภ์และหลังคลอด หากต้องการความช่วยเหลือ ทางส่วนกลางพร้อมสนับสนุนตลอด 24 ชั่วโมง
ด้านแพทย์หญิงภาวิณี เอี่ยมจันทร์ ผู้อํานวยการโรงพยาบาลสุโขทัย กล่าวว่า โรงพยาบาลได้เตรียมความพร้อมโดยประสานกับชลประทานจังหวัดสุโขทัย ระดมติดเครื่องสูบน้ํา 8 เครื่องเตรียมพร้อมระบายน้ําได้ทันที พร้อมกันนี้ได้ร่วมกับหน่วยงานที่เกี่ยวข้องดําเนินการนําบิ๊กแบ็ก 300 ใบ หากมีน้ําเอ่อล้นเข้าท่วมภายในโรงพยาบาล
ขอเตือนประชาชนอยู่ในบริเวณที่มีน้ําท่วมหรือจะเดินทางไปในบริเวณที่มีน้ําท่วม ควรยึดหลัก “3 ห้าม 2 ให้” เพื่อป้องกันการจมน้ํา ดังนี้ 3 ห้าม คือ ห้ามหาปลา/เก็บผัก ในช่วงน้ําไหลหลากห้ามดื่มสุราแล้วลงเล่นน้ําและห้ามเด็กเล็กลงเล่นน้ํา เพราะน้ําอาจไหลแรงทําให้เด็กพลัดตกหรือถูกน้ําพัดได้ ส่วน 2 ให้ คือ ให้สวมเสื้อชูชีพ และให้เดินทางเป็นกลุ่มหากประสบอุบัติเหตุจะได้ช่วยเหลือกันได้ในเบื้องต้นประชาชนเจ็บป่วยฉุกเฉินโทรขอความช่วยเหลือ 1669 ตลอด 24 ชั่วโมง
รัฐบาลไทย-ข่าวทำเนียบรัฐบาล-​นายกรัฐมนตรีเป็นประธาน “การประกาศปีแห่งวัฒนธรรมอาเซียน 2562”
วันจันทร์ที่ 4 กุมภาพันธ์ 2562
​นายกรัฐมนตรีเป็นประธาน “การประกาศปีแห่งวัฒนธรรมอาเซียน 2562”
​นายกรัฐมนตรีเป็นประธาน “การประกาศปีแห่งวัฒนธรรมอาเซียน 2562”
วันนี้ (4 ก.พ. 62) เวลา 09.30 น. ณ ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานกล่าวสุนทรพจน์ในการจัดกิจกรรม “การประกาศปีแห่งวัฒนธรรมอาเซียน (ASEAN Cultural Year)” สรุปสารสะสําคัญดังนี้
ในช่วงแรก นายกรัฐมนตรีและผู้ร่วมงานได้รับชมการแสดงชุดการเฉลิมฉลองปีแห่งวัฒนธรรมอาเซียน ทั้ง 8 ชุด ได้แก่ การแสดงชุด Kelana Topeng การแสดงชุดรจนาเสียงพวงมาลัย การแสดงชุดระบําอาเซียน การแสดงดนตรีโดยวง Casean Consonant การแสดงงิ้วเปลี่ยนหน้ากาก การแสดงโขน ตอนพระรามข้ามสมุทร การแสดงหุ่น และการแสดงชุดฟินาเล่ โดยนายกรัฐมนตรีได้ชื่นชมการแสดงอันน่าประทับใจ พร้อมกล่าวขอบคุณนักแสดงและผู้ฝึกสอนทุกคนที่ช่วยสืบสานและรักษาวัฒนธรรมอันหลากหลายเหล่านี้ไว้ ซึ่งนําไปสู่การเรียนรู้ทางประวัติศาสตร์และวัฒนธรรมอันหลากหลายแก่สมาชิกอาเซียน
นายกรัฐมนตรีได้กล่าวว่า ยินดีและเป็นเกียรติที่ไทยได้ดํารงตําแหน่งประธานอาเซียนในปี 2562 นี้ การเป็นประธานอาเซียนของไทยครั้งนี้มีแนวคิดหลัก คือ “ร่วมมือ ร่วมใจ ก้าวไกล ยั่งยืน (Advancing Partnership for Sustainability)” โดยสมาชิกอาเซียนต้อง มีความสามัคคี ร่วมมือร่วมใจ กันเสริมสร้างความสัมพันธ์สู่การเป็นหุ้นส่วนยุทธศาสตร์ บนพื้นฐานของหลักสามเอ็ม (3Ms) การไว้เนื้อเชื่อใจซึ่งกันและกัน ความเคารพซึ่งกันและกัน และผลประโยชน์ร่วมกัน (Mutual trust, Mutual respect, and Mutual benefit) นอกจากนี้ อาเซียนจะต้อง “ก้าวไกล” สู่ยุค 4.0 ให้ทันโลกที่เต็มไปด้วยการแข่งขันและความท้าทายอย่างมีประสิทธิภาพ เพื่อความอยู่ดีกินดีและสันติสุขของประชาชนอาเซียน รวมทั้งต้องส่งเสริมการพัฒนาอย่าง “ยั่งยืน” ซึ่งเป็นวาระของโลก เพื่อ “ขับเคลื่อนอาเซียนให้ก้าวหน้าไปด้วยกัน สร้างประชาคมอาเซียนที่มีประชาชนเป็นศูนย์กลางและไม่ทอดทิ้งใครไว้ข้างหลัง”
นายกรัฐมนตรีย้ําถึง มิติด้านสังคมและวัฒนธรรมเป็นอีกหลักสําคัญของประชาคมอาเซียนไม่เพียงแต่มิติทางการเมืองและเศรษฐกิจ ที่ช่วยยึดโยงพลเมืองอาเซียนเข้าไว้ด้วยกัน ด้วยประเทศสมาชิกอาเซียนต่างมีความใกล้ชิดทางวัฒนธรรมที่โยงใยมาจากความสัมพันธ์ที่แน่นแฟ้นและยาวนาน มีความแตกต่าง หลากหลายแต่มีความเหมือนและอยู่ร่วมกันด้วยความเข้าใจ
นายกรัฐมนตรี แสดงความยินดีเป็นอย่างยิ่งที่กระทรวงวัฒนธรรมได้เสนอข้อริเริ่ม “ปีแห่งวัฒนธรรมอาเซียน 2562” ภายใต้แนวคิด “หลากหลาย สร้างสรรค์ ยั่งยืน” เพื่อชูบทบาทของไทยด้วยมิติทางวัฒนธรรมในการเป็นประธานอาเซียน ปี 2562 โดยความหลากหลายทางวัฒนธรรมที่ผสานกลมกลืนเป็นอัตลักษณ์ของอาเซียนนี้จะส่งเสริมความเข้มแข็งของอาเซียน ทั้งนี้ จะมีการจัดกิจกรรมทางวัฒนธรรมที่หลากหลายทั้งในประเทศและต่างประเทศ เพื่อสนับสนุนความหลากหลายทางวัฒนธรรม อนุรักษ์ และพัฒนาต่อยอดมรดกทางวัฒนธรรมของอาเซียน ที่มีพลวัตให้กลายเป็นทุนของอุตสาหกรรมสร้างสรรค์ (Creative Industry) ซึ่งเป็นอุตสาหกรรมที่พร้อมเติบโตอย่างรวดเร็ว และต่อเนื่องของอาเซียน
ในตอนท้าย นายกรัฐมนตรีได้กล่าวขอบคุณทุกภาคส่วนที่ประสานความร่วมมืออย่างเข้มแข็ง ทั้งภาครัฐ ภาคเอกชน ภาคประชาชน ทั้งในและนอกประเทศ ที่มีสนับสนุนให้เกิดการขับเคลื่อนกิจกรรมโครงการปีแห่งวัฒนธรรมอาเซียน 2562 นี้ พร้อมกล่าวเชิญชวนให้ประชาชนชาวไทยและประเทศสมาชิกอาเซียนร่วมกันขับเคลื่อนการเผยแพร่วัฒนธรรมอาเซียนในเวทีโลก ในการประกาศปีแห่งวัฒนธรรมอาเซียน 2562 ให้บรรลุแนวคิด “ร่วมมือ ร่วมใจ ก้าวไกล ยั่งยืน”
รัฐบาลไทย-ข่าวทำเนียบรัฐบาล-ผู้ช่วย รมว.ดิจิทัลฯ เข้าร่วมประชุม “Broadband Commission for Sustainable Development 2018” และงาน “Transform Africa Summit 2018”
วันพุธที่ 16 พฤษภาคม 2561
ผู้ช่วย รมว.ดิจิทัลฯ เข้าร่วมประชุม “Broadband Commission for Sustainable Development 2018” และงาน “Transform Africa Summit 2018”
ผู้ช่วย รมว.ดิจิทัลฯ
ดร.พันธ์ศักดิ์ ศิริรัชตพงษ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม (ดีอี) เข้าร่วมการประชุม “Broadband Commission for Sustainable Development 2018” เมื่อวันที่ 7 พฤษภาคม 2561 ณ กรุงคิกาลี สาธารณรัฐรวันดา ซึ่งเป็นเวทีการหารือของคณะกรรมการบรอดแบนด์ที่ประกอบด้วยผู้นําจากทั่วทุกภูมิภาค จํานวน 34 คน ทั้งจากภาครัฐ ภาคอุตสาหกรรม องค์การระหว่างประเทศ และภาคการศึกษา โดยมีเป้าหมายหลักในการหารือเรื่องการขยายโครงสร้างพื้นฐานบรอดแบนด์สนับสนุนการดําเนินงานด้านต่างๆ ให้บรรลุเป้าหมายการพัฒนาอย่างยั่งยืน โดยเฉพาะประเด็นแนวทางการลดช่องว่างดิจิทัล เพื่อให้ประชากรจํานวน 3.8 พันล้านคนทั่วโลก เข้าถึงเทคโนโลยีบรอดแบนด์ รวมถึงบริการต่างๆ ทั้งด้านการเงิน การค้าการลงทุน การศึกษา สุขภาพ และการปกครอง ทั้งนี้ สหประชาชาติได้จัดตั้งคณะกรรมการบรอดแบนด์ชุดปัจจุบัน โดยมีรัฐมนตรีว่าการกระทรวงดิจิทัลฯ ของไทย ร่วมเป็นกรรมการด้วยนั้น มีภารกิจหลักในการทําให้ประชาชนกลุ่มผู้ด้อยโอกาสได้รับความเป็นอยู่ที่ดีขึ้น รวมทั้งช่วยสร้างโอกาสใหม่ๆ ในการจ้างงาน การคิดริเริ่มสร้างสรรค์ และสร้างการเจริญเติบโตด้านเศรษฐกิจด้วยโครงสร้างพื้นฐานบรอดแบนด์ ในโอกาสนี้ ผู้ช่วยรัฐมนตรีฯ ยังได้เข้าร่วมพิธีเปิดงาน Transform Africa Summit 2018 เมื่อวันที่ 8 พฤษภาคม 2561 ซึ่งจัดต่อเนื่องกับการประชุม Broadband Commission ภายใต้หัวข้อหลักในการจัดงาน คือ “Accelerating Africa’s Single Digital Market” โดยมีประธานาธิบดีสาธารณรัฐรวันดา ประธานกลุ่ม Transform Africa Summit เป็นประธานกล่าวเปิดงาน และมีผู้นําจากประเทศแอฟริกาเข้าร่วมจํานวนมาก
*********************